News Update: Elon Musk ปฏิเสธข่าวฉาวหลังถูกแฉล่วงละเมิดทางเพศแอร์โฮสเตส ย้ำไร้สาระ เป็นการโจมตีทางการเมือง - FINNOMENA
“มันไร้สาระ และไม่ใช่ความจริงอย่างเด็ดขาด” Elon Musk ออกมาปฏิเสธผ่านทางทวิตเตอร์ หลังมีรายงานข่าวระบุว่า เขาล่วงละเมิดทางเพศพนักงานต้อนรับบนเครื่องบินส่วนตัวเมื่อปี 2016
20 พ.ค. 2565

“มันไร้สาระ และไม่ใช่ความจริงอย่างเด็ดขาด” Elon Musk ออกมาปฏิเสธผ่านทางทวิตเตอร์ หลังมีรายงานข่าวระบุว่า เขาล่วงละเมิดทางเพศพนักงานต้อนรับบนเครื่องบินส่วนตัวเมื่อปี 2016
ก่อนหน้านี้ (19 พ.ค.) Business Insider รายงานว่า เมื่อปี 2018 SpaceX ได้จ่ายเงิน 250,000 ดอลลาร์ หรือคิดเป็นเงินไทยอยู่ที่ 8.5 ล้านบาท เปิดปากพนักงานต้อนรับบนเครื่องบินที่บอกว่าเธอถูก Elon Musk เรียกให้มานวดขณะที่เขาร่างกายเปลือยเปล่า และยังถูกลวนลามด้วยกับจับต้นขา พร้อมบอกว่าจะซื้อม้าให้หากเธอยินยอมที่จะทำอะไรมากกว่านี้
รายงานดังกล่าวของ Business Insider อ้างถึงบุคคลนิรนามที่อ้างว่าเป็นเพื่อนกับพนักงานต้อนรับบนเครื่องบินคนนั้น
“ผมขอท้าทายคนโกหกที่อ้างว่าเพื่อนของเขาเห็นผมเปลือย ให้อธิบายมาแค่สิ่งเดียวว่าผมมีแผลเป็นหรือรอยสักอะไรก็ได้ที่อยู่ในร่มผ้า แต่คงบอกไม่ได้เพราะเรื่องนี้มันไม่เคยเกิดขึ้น” Elon Musk ทวีตปฏิเสธ
ตามรายงานของ Business Insider พนักงานต้อนรับบนเครื่องบินคนดังกล่าวเชื่อว่าการที่เธอปฏิเสธข้อเสนอของ Elon Musk นั้นบั่นทอนโอกาสของเธอในการทำงานที่ SpaceX เธอจึงตัดสินใจจ้างทนายความในปี 2018 แต่ SpaceX ได้ทำการตกลงนอกศาลเพื่อไม่ให้เธอสามารถพูดถึงเรื่องนี้ได้
Elon Musk ผู้บริหาร Tesla และ SpaceX เพิ่งประกาศไปเมื่อวันพุธ (18 พ.ค.) ที่ผ่านมาว่า เขาจะเลือกลงคะแนนให้ ‘รีพับลิกัน’ แทน ‘เดโมแครต’ โดยเชื่อว่าจะมีกลอุบายที่สกปรกและต่อต้านตัวเขาจะตามมา
Elon Musk กล่าวว่า เรื่องราวของพนักงานต้อนรับบนเครื่องบินเป็น “ผลงานชิ้นเอกที่มีแรงจูงใจทางการเมือง” และมีเพื่อขัดขวางการเข้าซื้อ Twitter แต่ไม่มีอะไรที่จะขัดขวางเขาจากจากการต่อสู้เพื่ออนาคตที่ดีและสิทธิในการพูดของพวกคุณ
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA